اوکراینا ساوونما ناظیرینین معاوینی آنا مالیار گونئی جبهه‌سینده‌کی روبوتین کندینی روسیا قوشونلاریندان‌ آزاد ائتدیک‌لرینی بیلدیریب.
مالیارین جبهه‌ده‌کی وضعیتله باغلی بیاناتی اوکراینا ساوونما ناظیرلیگی‌نین حربی مطبوعات مرکزی‌نین سوسیال مئدیا حسابیندا پایلاشیلیب.
آنا مالیار اوکراینا اوردوسونون گونئی جبهه‌سینده اوغور قازاندیغینی بیل‌دیره‌رک "روبوتین خلاص ائدیلیب و قوشون‌لاریمیز قصبه‌نین گونئی- دوغوسونا دوغرو ایرلیلییر. اوکراینا اوردوسو دوغو جبهه‌سینده باخموت ایستیقامتینده ایرلیلییشینی داوام ائتدیریر. کئچن هفته اورادا داها 1 کیلومتر مربع اراضی خلاص ائدیلیب. ایندییه‌دک باخموت ایستیقامتینده عمومی‌لیکده 44 کیلومتر مربع اراضی خلاص ائدیب" دئییب.
